Izziņa par atzinumos sniegtajiem iebildumiem

par Ministru kabineta noteikumu projektu „Grozījumi Ministru kabineta 2020.gada 31.marta noteikumos Nr.179
„Noteikumi par dīkstāves pabalstu pašnodarbinātām personām, kuras skārusi Covid-19 izplatība””

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2020.gada 22.aprīlī |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Labklājības ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta „Grozījumi Ministru kabineta 2020.gada 31.marta noteikumos Nr.179„Noteikumi par dīkstāves pabalstu pašnodarbinātām personām, kuras skārusi Covid-19 izplatība”” (turpmāk – Projekts) 1.punkts. | **Labklājības ministrija:**Noteikumu projekta 1.punkts paredz, ka pašnodarbinātā persona paralēli dīkstāves pabalstam varēs saņemt ienākumus no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību, kā arī no nepilnas slodzes nodarbinātības, ja ienākumi no nepilnās nodarbinātības nepārsniedz 2020.gadā valstī noteikto minimālo mēneša darba algu. Savukārt, Ministru kabineta 2020.gada 26.marta noteikumi Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” neparedz dīkstāves pabalsta saņemšanas iespējas darba ņēmējam, kurš paralēli gūst ienākumu kā darba ņēmējs vai, kurš ir reģistrējis saimniecisko darbību un gūst ienākumu. Tādejādi netiks nodrošināta vienlīdzīga attieksme dīkstāves pabalstu piešķiršanā, jo būs viena personu kategorija, kura paralēli dīkstāves pabalstam varēs gūt arī citus ienākumus. Jāatzīmē, ka iepriekš minētajam ienākumam pašnodarbinātajam būs tiesības piemērot arī iedzīvotāju ienākuma nodokļa atvieglojumus par apgādībā esošām personām. Tādejādi pašnodarbinātais varēs saņemt dīkstāves pabalstu, gūt paralēli ienākumus, kam piemērot iedzīvotāju ienākuma nodokļa atvieglojumus par apgādībā esošām personām, kā arī saņemt piemaksu 50 euro apmērā par katru apgādībā esošu bērnu vecumā līdz 24 gadiem. | **Ņemts vērā** | Projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 4.punkts „Cita informācija” papildināts ar šādu informāciju:„Lai risinātu situāciju, ka Ministru kabineta 2020.gada 26.marta noteikumi Nr.165 „Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” šobrīd neparedz dīkstāves pabalsta saņemšanas iespējas darba ņēmējam, kurš ir reģistrējis saimniecisko darbību, Kultūras ministrija iesniegs Ekonomikas ministrijai priekšlikumu minēto noteikumu grozījumiem, aicinot atcelt minēto ierobežojumu, tādējādi nodrošinot vienlīdzīgu attieksmi dīkstāves pabalstu piešķiršanā.” |
| 2. | Projekta 1. un 2.punkts. | **Finanšu ministrija:**Noteikumu projekta 1.punktā ietvertajā grozījumā noteikts papildu izņēmums, ka krīzes skartā pašnodarbinātā persona var saņemt ienākumus no arī nepilnas slodzes nodarbinātības, ja ienākumi no nepilnās nodarbinātības nepārsniedz 2020.gadā valstī noteikto minimālo mēneša darba algu. Tā kā Darba likumā lieto terminu “nepilns darba laiks”, nevis “nepilnas slodzes nodarbinātība”, lūdzam atbilstoši Darba likumā noteiktajam precizēt noteikumu projekta 1.punktā ietvertajā noteikumu 4.punktā un noteikumu projekta 2.punktā ietvertajā noteikumu 6.4.apakšpunktā lietoto terminoloģiju. | **Ņemts vērā** | Precizēts Projekta 1.punkts šādā redakcijā:„1. Izteikt 4.punktu šādā redakcijā: „4. Krīzes skartā pašnodarbinātā persona ir fiziska persona, kas reģistrējusies Valsts ieņēmumu dienestā kā saimnieciskās darbības veicēja, ir veikusi valsts sociālās apdrošināšanas obligātās iemaksas kā pašnodarbinātā persona, vai ir autoratlīdzības saņēmēja vai mikrouzņēmumu nodokļa maksātāja, vai individuālais komersants, un dīkstāves periodā nav guvusi ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību, kā arī nepilna darba laika nodarbinātības, ja ienākumi no nepilna darba laika nodarbinātības nepārsniedz 2020.gadā valstī noteikto minimālo mēneša darba algu.”Precizēts Projekta 2.punkts šādā redakcijā:„2. Izteikt 6.4.apakšpunktu šādā redakcijā:„6.4. apliecinājumu, ka attiecīgajā periodā pašnodarbinātā persona nav guvusi ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, autoru un izpildītāju saņemto autoratlīdzību un nepilna darba laika nodarbinātības. Apliecinājumā norāda saņemto atlīdzības apmēru;”Precizēta Projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punktā „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” norādītā informācija:„Kultūras un izglītības jomā izplatīta ir prakse, kurā pašnodarbinātā persona ienākumus gūst vienlaikus no vairākām nodarbinātības formām, piemēram, papildus saimnieciskās darbības veikšanai īstenojot pedagoģisko darbību valsts vai pašvaldības mūzikas vai mākslas skolā, vai vadot amatieru mākslas kolektīvu pašvaldības kultūras namā, vai veicot radošo darbību valsts vai pašvaldības kultūras iestādē vai kapitālsabiedrībā, vai nevalstiskā organizācijā. Šie darba līgumi tipiski nav par pilna darba laika darbu, līdz ar to atalgojums par to ir zem valstī noteiktās minimālas mēneša darba algas, pēc būtības papildinot personas ienākumus no saimnieciskās darbības, nevis otrādi. Šobrīd MK noteikumu Nr.179 10.5.apakšpunkts nosaka, ka Valsts ieņēmumu dienests dīkstāves pabalstu nepiešķir, ja pašnodarbinātās personas ienākumi no nodarbinātības vispārējā nodokļu režīmā iepriekšējo sešu mēnešu periodā pirms ārkārtējās situācijas izsludināšanas vidēji mēnesī ir bijuši lielāki nekā 2020.gadā valstī noteiktā minimālā mēneša darba alga. Savukārt MK noteikumu Nr.179 10.10.apakšpunkts nosaka, ka pabalstu nepiešķir pašnodarbinātām personām, kuras vienlaikus ir nodarbinātas pie cita darba devēja, kas neatrodas dīkstāvē. Lai nodrošinātu pabalsta saņemšanas iespējas arī personām, kuras šobrīd nevar saņemt dīkstāves pabalstu kā pašnodarbinātas personas, jo tās vienlaikus uz nepilnu darba laiku ir darba ņēmēji, taču to ienākumi kā darba ņēmējiem tām nevar nodrošināt iztiku, Projekts paredz precizēt MK noteikumu Nr.179 4.punktu, nosakot, ka par krīzes skartām pašnodarbinātām personām ir uzskatāmas arī tādas fiziskas personas, kas saņem ienākumus no nepilna darba laika nodarbinātības, ja tie nepārsniedz 2020.gadā valstī noteikto minimālo mēneša darba algu, kā arī MK noteikumu Nr.179 6.4.apakšpunktu, nosakot, ka pašnodarbinātās personas iesniegtajā apliecinājumā jānorāda atlīdzības apmērs no nepilna darba laika nodarbinātības. Līdz ar to Projekts paredz precizēt arī MK noteikumu Nr.179 10.5.apakšpunktu, nosakot, ka uz dīkstāves pabalstu nevar pretendēt tās pašnodarbinātās personas, kuru ienākumi no nepilna darba laika nodarbinātības iepriekšējo sešu mēnešu periodā pirms ārkārtējās situācijas izsludināšanas vidēji mēnesī ir bijuši lielāki nekā 2020.gadā valstī noteiktā minimālā mēneša darba alga, un precizēt MK noteikumu Nr.179 10.10.apakšpunktu, nosakot, ka uz dīkstāves pabalstu nevar pretendēt tās pašnodarbinātās personas, kuras vienlaikus ir nodarbinātas pie cita darba devēja uz pilnu darba laiku.Kultūras un izglītības nozarēs būtisks skaits pašnodarbināto paralēli saimnieciskajai darbībai ir nodarbināti valsts un pašvaldību budžeta iestādēs, kā arī valsts un pašvaldību kontrolētos komersantos – mūzikas un mākslas skolās, sporta skolās, kultūras un sporta iestādēs. Šobrīd MK noteikumu Nr.179 10.9.apakšpunkts nosaka, ka dīkstāves pabalstu nevar saņemt pašnodarbinātas personas, kuras vienlaikus ir nodarbinātas valsts un pašvaldību iestādēs un kapitālsabiedrībās. Lai radītu iespēju dīkstāves pabalstu saņemt arī tām daļēji nodarbinātajām pašnodarbinātajām personām, kuras uz nepilnu darba laiku darbojas kultūras un izglītības jomā, Projekts paredz precizēt MK noteikumu Nr.179 10.9.apakšpunktu, nosakot, ka šis ierobežojums neattiecas uz tām pašnodarbinātajām personām, kuras veic pedagoģisko vai radošo darbu valsts un pašvaldību budžeta iestādēs, kā arī valsts un pašvaldību kontrolētos komersantos, un kuru ienākumi no pedagoģiskā vai radošā darba nepārsniedz 2020.gadā valstī noteikto minimālo mēneša darba algu.”Precizēta Projekta sākotnējās ietekmes novērtējuma ziņojuma (anotācijas) II sadaļas „Tiesību akta projekta ietekme uz sabiedrību, tautsaimniecības attīstību un administratīvo slogu” 1.punktā „Sabiedrības mērķgrupas, kuras tiesiskais regulējums ietekmē vai varētu ietekmēt” norādītā informācija:„Fiziskas personas, kas reģistrējušās Valsts ieņēmumu dienestā kā saimnieciskās darbības veicēji, ir veikušas valsts sociālās apdrošināšanas obligātās iemaksas kā pašnodarbinātās personas vai autoratlīdzības saņēmēji vai ir mikrouzņēmumu nodokļa maksātāji vai individuālie komersanti, un dīkstāves periodā nav guvušas ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību, kā arī nepilna darba laika nodarbinātības.” |
| 3. | Projekta 5.punkts. | **Finanšu ministrija:** No noteikumu projekta 1.punktā ietvertā izņēmuma izriet, ka pašnodarbināta persona vienlaikus ar dīkstāves pabalstu varēs saņemt arī ienākumus no nepilna laika nodarbinātības, ja ienākumi no nepilnās darba laika nodarbinātības nepārsniedz 2020.gadā valstī noteikto minimālo mēneša darba algu. Paredzot šādu nosacījumu, attiecīgi būtu nepieciešams precizēt noteikumu projekta 5.punktā ietverto 10.10.apakšpunkta redakciju. Proti, ievērojot nosacījumu, kad dīkstāves pabalsts tiek piešķirts, attiecīgi būtu jāparedz, ka dīkstāves pabalsts netiek piešķirts, ja pašnodarbinātā persona tiek nodarbināta pie darba devēja uz pilnu darba laiku (neatkarīgi no tā, vai darba devējs atrodas/neatrodas dīkstāvē) vai, ja persona ir nodarbināta uz nepilnu darba laiku (neatkarīgi vai darba devējs atrodas/neatrodas dīkstāvē) un tās ienākumi no nepilnās darba laika nodarbinātības nepārsniedz 2020.gadā valstī noteikto minimālo mēneša darba algu.Šobrīd no noteikumu projekta 5.punkta ietvertās noteikumu 10.10. apakšpunkta redakcijas izriet, ka pabalstu nepiešķir, ja izpildās abi normā ietvertie nosacījumi. Tātad – darba devējs atrodas dīkstāvē un pašnodarbinātajai personai ienākumi pie darba devēja par iepriekšējo sešu mēnešu periodu pirms ārkārtējās situācijas izsludināšanas vidēji mēnesī ir bijuši lielāki nekā 2020.gadā valstī noteiktā minimālā mēneša darba alga. Uzskatām, ka šāds pats nosacījums būtu attiecināms arī uz tiem gadījumiem, kad darba devējs neatrodas dīkstāvē (kā ir šobrīd noteikts noteikumu 10.10.apakšpunktā).Labākas normas uztveramībai, lūdzam 10.5. un 10.10.apakšpunktus neapvienot, bet gan atbilstoši jaunajām izmaiņām precizēt. | **Ņemts vērā** | Precizēts Projekta 4.punkts šādā redakcijā:„4. Izteikt 10.5.apakšpunktu šādā redakcijā:„10.5. ja pašnodarbinātās personas ienākumi no nepilna darba laika nodarbinātības iepriekšējo sešu mēnešu periodā pirms ārkārtējās situācijas izsludināšanas vidēji mēnesī ir bijuši lielāki nekā 2020.gadā valstī noteiktā minimālā mēneša darba alga.””Precizēts Projekta 5.punkts šādā redakcijā:„5. Izteikt 10.9. un 10.10.apakšpunktu šādā redakcijā:„10.9. pašnodarbinātām personām, kuras vienlaikus ir nodarbinātas valsts un pašvaldību budžeta iestādēs, kā arī valsts un pašvaldību kontrolētos komersantos, izņemot pašnodarbinātās personas, kuras veic pedagoģisko vai radošo darbu un to ienākumi no pedagoģiskā vai radošā darba vidēji mēnesī nepārsniedz 2020.gadā valstī noteikto minimālo mēneša darba algu; 10.10. pašnodarbinātām personām, kuras vienlaikus ir nodarbinātas pie cita darba devēja uz pilnu darba laiku”.Precizēta Projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punktā „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” norādītā informācija:„Šobrīd MK noteikumu Nr.179 10.5.apakšpunkts nosaka, ka Valsts ieņēmumu dienests dīkstāves pabalstu nepiešķir, ja pašnodarbinātās personas ienākumi no nodarbinātības vispārējā nodokļu režīmā iepriekšējo sešu mēnešu periodā pirms ārkārtējās situācijas izsludināšanas vidēji mēnesī ir bijuši lielāki nekā 2020.gadā valstī noteiktā minimālā mēneša darba alga. Savukārt MK noteikumu Nr.179 10.10.apakšpunkts nosaka, ka pabalstu nepiešķir pašnodarbinātām personām, kuras vienlaikus ir nodarbinātas pie cita darba devēja, kas neatrodas dīkstāvē. Lai nodrošinātu pabalsta saņemšanas iespējas arī personām, kuras šobrīd nevar saņemt dīkstāves pabalstu kā pašnodarbinātas personas, jo tās vienlaikus uz nepilnu darba laiku ir darba ņēmēji, taču to ienākumi kā darba ņēmējiem tām nevar nodrošināt iztiku, Projekts paredz precizēt MK noteikumu Nr.179 4.punktu, nosakot, ka par krīzes skartām pašnodarbinātām personām ir uzskatāmas arī tādas fiziskas personas, kas saņem ienākumus no nepilna darba laika nodarbinātības, ja tie nepārsniedz 2020.gadā valstī noteikto minimālo mēneša darba algu, kā arī MK noteikumu Nr.179 6.4.apakšpunktu, nosakot, ka pašnodarbinātās personas iesniegtajā apliecinājumā jānorāda atlīdzības apmērs no nepilna darba laika nodarbinātības. Līdz ar to Projekts paredz precizēt arī MK noteikumu Nr.179 10.5.apakšpunktu, nosakot, ka uz dīkstāves pabalstu nevar pretendēt tās pašnodarbinātās personas, kuru ienākumi no nepilna darba laika nodarbinātības iepriekšējo sešu mēnešu periodā pirms ārkārtējās situācijas izsludināšanas vidēji mēnesī ir bijuši lielāki nekā 2020.gadā valstī noteiktā minimālā mēneša darba alga, un precizēt MK noteikumu Nr.179 10.10.apakšpunktu, nosakot, ka uz dīkstāves pabalstu nevar pretendēt tās pašnodarbinātās personas, kuras vienlaikus ir nodarbinātas pie cita darba devēja uz pilnu darba laiku.” |
| 4. | Projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punkts. | **Finanšu ministrija:** Anotācijas I sadaļas 2.punktā minēta profesija ar kodu 2358. Ministru kabineta 2017.gada 23.maija noteikumos Nr.264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” nav profesiju koda 2358, lūdzam precizēt anotācijā iekļauto informāciju. | **Ņemts vērā** | Precizēta Projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punktā „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” norādītā informācija:„Projekta izpratnē par pašnodarbinātajām personām, kuras veic pedagoģisko vai radošo darbu valsts un pašvaldību budžeta iestādēs, kā arī valsts un pašvaldību kontrolētos komersantos, uzskatāmas personas, kuru nodarbinātība reģistrēta Valsts ieņēmumu dienestā ar šādiem profesiju klasifikatora kodiem:1. pedagoģiskās darbības jomā:
* 231;
* 232;
* 233;
* 2354;
* 2359.
1. sporta jomā: 342.
2. radošās darbības jomā:
* 2163;
* 2166;
* 264;
* 265;
* 3431;
* 3432;
* 3433;
* 3435;
* 3521.”
 |
| 5. | Projekta 8.punkts. | **Finanšu ministrija:**Ņemot vērā, ka noteikumu projekta 8.punktā paredzētie nosacījumi dīkstāves pabalsta piemaksas nodrošināšanai par katru apgādībā esošu bērnu vecumā līdz 24 gadiem (turpmāk – pabalsts) ir analogi Ministru kabineta 2020.gada 26.marta noteikumu Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” 17.1 punktā norādītajiem nosacījumiem, lūdzam precizēt noteikumu projekta 8.punkta redakciju, papildinot to pēc vārdiem “par kuru pašnodarbinātajai personai” ar vārdiem “uz dīkstāves pabalsta piešķiršanas dienu”.  | **Ņemts vērā** | Precizēts Projekta 8.punkts šādā redakcijā:„8. Papildināt noteikumus ar 14.1punktu šādā redakcijā:„14.¹ Pašnodarbinātajai personai, kura saņem dīkstāves pabalstu, piešķir piemaksu 50 *euro* apmērā par katru apgādībā esošu bērnu vecumā līdz 24 gadiem, par kuru pašnodarbinātajai personai uz dīkstāves pabalsta piešķiršanas dienu tiek piemērots iedzīvotāju ienākuma nodokļa atvieglojums. Piemaksu piešķir un izmaksā Valsts sociālās apdrošināšanas aģentūra par periodu, par kuru piešķirts dīkstāves pabalsts un tiek piemērots iedzīvotāju ienākuma nodokļa atvieglojums. Piemaksu pārskaita uz pašnodarbinātās personas kontu, kurā tiek pārskaitīts dīkstāves pabalsts.” |
| 6. | Projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” un III sadaļas „Tiesību akta projekta ietekme uz valsts budžetu un pašvaldību budžetiem” 6.punkts. | **Finanšu ministrija:** Lūdzam precizēt anotācijas I sadaļas 2.punktā (5.lpp.) norādīto, ka noteikumu projekts paredz papildināt Ministru kabineta 2020.gada 31.marta noteikumos Nr.179 “Noteikumi par dīkstāves pabalstu pašnodarbinātām personām, kuras skārusi Covid-19 izplatība”” ar 14.1 punktu, kas nosaka, ka darbiniekam, kurš saņem dīkstāves pabalstu, piešķir piemaksu 50 euro apmērā par katru apgādībā esošu bērnu vecumā līdz 24 gadiem, ņemot vērā, ka noteikumu projekta 8.punkts attiecas uz pašnodarbināto personu. Atbilstoši precizējams III sadaļas 6.punktā norādītais (9.lpp.). | **Ņemts vērā** | Precizēta Projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punktā „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” norādītā informācija:„Lai mazinātu Covid-19 krīzes ietekmi uz sociāli mazāk aizsargātajām grupām, Projekts paredz precizēt dīkstāves pabalsta apmēru pašnodarbinātām personām, kuru apgādībā ir bērns vecumā līdz 24 gadiem. Projekts paredz papildināt MK noteikumus Nr.179 ar 14.1 punktu, kas nosaka, ka pašnodarbinātai personai, kura saņem dīkstāves pabalstu, piešķir piemaksu 50 *euro* apmērā par katru apgādībā esošu bērnu vecumā līdz 24 gadiem, par kuru pašnodarbinātai personai uz dīkstāves pabalsta piešķiršanas dienu tiek piemērots iedzīvotāju ienākuma nodokļa atvieglojums. Piemaksu piešķir un izmaksā Valsts sociālās apdrošināšanas aģentūra par periodu, par kuru piešķirts dīkstāves pabalsts. Piemaksu pārskaita uz pašnodarbinātās personas kontu, kurā tiek pārskaitīts dīkstāves pabalsts.”Precizēta Projekta sākotnējās ietekmes novērtējuma ziņojuma (anotācijas) III sadaļas „Tiesību akta projekta ietekme uz valsts budžetu un pašvaldību budžetiem” 6.punktā norādītā informācija:„Lai nodrošinātu piemaksu pie dīkstāves pabalsta par katru apgādībā esošu bērnu vecumā līdz 24 gadiem, par kuru pašnodarbinātai personai uz dīkstāves pabalsta piešķiršanas dienu tiek piemērots iedzīvotāju ienākuma nodokļa atvieglojums, Valsts sociālās apdrošināšanas aģentūrai nepieciešams finansējums 1 008 840 *euro* apmērā.” |
| 7. | Projekta sākotnējās ietekmes novērtējuma ziņojuma (anotācijas) III sadaļa „Tiesību akta projekta ietekme uz valsts budžetu un pašvaldību budžetiem”. | **Finanšu ministrija:** Ņemot vērā, ka saskaņā ar 2020.gada 27.marta Ministru kabineta rīkojuma Nr.137 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” 2.punktu un 2020.gada 27.marta Finanšu ministrijas rīkojumu Nr.97 “Par līdzekļu piešķiršanu” Finanšu ministrijai (Valsts ieņēmumu dienestam) no valsts budžeta programmas 02.00.00 “Līdzekļi neparedzētiem gadījumiem” ir piešķirts finansējums 50 894 900 euro apmērā, lai nodrošinātu dīkstāves pabalsta izmaksu Covid-19 krīzes radīto negatīvo seku mazināšanai skarto nozaru darbiniekiem, tajā skaitā pašnodarbinātām personām, ir aizpildāma informācija kolonnas “saskaņā ar valsts budžetu kārtējam gadam” 1., 1.1., 2. un 2.1.apakšpunktā. Lūdzam attiecīgi precizēt anotācijas III sadaļu. | **Ņemts vērā** | Precizēta Projekta sākotnējās ietekmes novērtējuma ziņojuma (anotācijas) III sadaļa „Tiesību akta projekta ietekme uz valsts budžetu un pašvaldību budžetiem”:a) 1.ailē „Budžeta ieņēmumi” slejā „2020.gads – saskaņā ar valsts budžetu kārtējam gadam” norādot vērtību „53 803 180”;b) 1.1.ailē „valsts pamatbudžets, tai skaitā ieņēmumi no maksas pakalpojumiem un citi pašu ieņēmumi” slejā „2020.gads – saskaņā ar valsts budžetu kārtējam gadam” norādot vērtību „53 803 180”c) papildinot ar jaunu aili „Finanšu ministrija 99.00.00 „Līdzekļi neparedzētiem gadījumiem” un slejā „2020.gads – saskaņā ar valsts budžetu kārtējam gadam” norādot vērtību „50 894 900”;d) papildinot ar jaunu aili „Labklājības ministrija (VSAA) 99.00.00 „Līdzekļi neparedzētiem gadījumiem” un slejā „2020.gads – saskaņā ar valsts budžetu kārtējam gadam” norādot vērtību „2 908 280\*”;e) 2.ailē „Budžeta izdevumi” slejā „2020.gads – saskaņā ar valsts budžetu kārtējam gadam” norādot vērtību „53 803 180” un slejā „2020.gads – izmaiņas kārtējā gadā, salīdzinot ar valsts budžetu kārtējam gadam” norādot vērtību „1 008 840”;f) 2.1.ailē „valsts pamatbudžets” slejā „2020.gads – saskaņā ar valsts budžetu kārtējam gadam” norādot vērtību „53 803 180” un slejā „2020.gads – izmaiņas kārtējā gadā, salīdzinot ar valsts budžetu kārtējam gadam” norādot vērtību „1 008 840”;g) papildinot ar jaunu aili „Finanšu ministrija 99.00.00 „Līdzekļi neparedzētiem gadījumiem” un slejā „2020.gads – saskaņā ar valsts budžetu kārtējam gadam” norādot vērtību „50 894 900”;h) papildinot ar jaunu aili „Labklājības ministrija (VSAA) 99.00.00 „Līdzekļi neparedzētiem gadījumiem”, slejā „2020.gads – saskaņā ar valsts budžetu kārtējam gadam” norādot vērtību „2 908 280\*” un slejā „2020.gads – izmaiņas kārtējā gadā, salīdzinot ar valsts budžetu kārtējam gadam” norādot vērtību „1 008 840”.Projekta sākotnējās ietekmes novērtējuma ziņojuma (anotācijas) III sadaļa „Tiesību akta projekta ietekme uz valsts budžetu un pašvaldību budžetiem” papildināta ar zemsvītras atsauci:„\* atbilstoši Ministru kabineta 2020.gada 16.aprīļa rīkojumam Nr.178 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” Labklājības ministrijai (Valsts sociālās apdrošināšanas aģentūrai) piešķirts finansējums, kas nepārsniedz 2 908 280 *euro*” |
| 8. | Projekta sākotnējās ietekmes novērtējuma ziņojuma (anotācijas) III sadaļas „Tiesību akta projekta ietekme uz valsts budžetu un pašvaldību budžetiem” 6.punkts. | **Finanšu ministrija:** Ņemot vērā anotācijas III sadaļas 6.punktā norādīto, ka pabalsta izmaksa veicama no Valsts sociālās apdrošināšanas aģentūrai (turpmāk – VSAA) piešķirtajiem līdzekļiem pabalsta izmaksai, lūdzam papildināt III sadaļas 6.punktu ar informāciju par Labklājības ministrijai (VSAA) piešķirtajiem līdzekļiem pabalsta nodrošināšanai atbilstoši Ministru kabineta 2020.gada 16.aprīļa rīkojumam Nr.178 (turpmāk – MK rīkojums Nr.178). Attiecīgi papildināma anotācijas III sadaļas kolonna “saskaņā ar valsts budžetu kārtējam gadam” 1., 1.1., 2. un 2.1.apakšpunktā atbilstoši MK rīkojumam Nr.178, zemsvītras atsaucē skaidrojot, ka atbilstoši minētajam rīkojumam Labklājības ministrijai (VSAA) piešķirts finansējumus, kas nepārsniedz 2 908 280 *euro*. Vienlaikus svītrojams anotācijas III sadaļas kolonnā “izmaiņas kārtējā gadā, salīdzinot ar valsts budžetu kārtējam gadam” 5.punktā norādītais finansējums. | **Ņemts vērā** | Precizēts Projekta sākotnējās ietekmes novērtējuma ziņojuma (anotācijas) III sadaļas „Tiesību akta projekta ietekme uz valsts budžetu un pašvaldību budžetiem” 6.punkts:„Piemaksas pie dīkstāves pabalsta izmaksa veicama no Valsts sociālās apdrošināšanas aģentūrai piešķirtajiem līdzekļiem atbilstoši Ministru kabineta 2020.gada 16.aprīļa rīkojumam Nr.178 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””.”Projekta sākotnējās ietekmes novērtējuma ziņojuma (anotācijas) III sadaļa „Tiesību akta projekta ietekme uz valsts budžetu un pašvaldību budžetiem” papildināta ar zemsvītras atsauci:„\* atbilstoši Ministru kabineta 2020.gada 16.aprīļa rīkojumam Nr.178 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” Labklājības ministrijai (Valsts sociālās apdrošināšanas aģentūrai) piešķirts finansējums, kas nepārsniedz 2 908 280 *euro*” |
| 9. | Projekta sākotnējās ietekmes novērtējuma ziņojuma (anotācijas) VII sadaļas „Tiesību akta projekta izpildes nodrošināšana un tās ietekme uz institūcijām” 1.punkts „Projekta izpildē iesaistītās institūcijas”. | **Finanšu ministrija:** Lūdzam papildināt anotācijas VII sadaļas 1.punktu ar Labklājības ministriju un VSAA kā noteikumu projekta izpildē iesaistītās institūcijas, ņemot vērā, ka pabalsta izmaksu veic VSAA.  | **Ņemts vērā** | Precizēta VII sadaļas „Tiesību akta projekta izpildes nodrošināšana un tās ietekme uz institūcijām” 1.punktā „Projekta izpildē iesaistītās institūcijas” norādītā informācija:„Valsts ieņēmumu dienests, Labklājības ministrija, Valsts sociālās apdrošināšanas aģentūra.” |

Uldis Zariņš

Kultūras ministrijas

Valsts sekretāra vietnieks

kultūrpolitikas jautājumos

Tālr. 67330255; Uldis.Zarins@km.gov.lv